1 
A PIRIT SZIMMETRIÁJA ÉTETÉSI KISÉRLETEK ALAPJÁN. 59 
Selmecbányai kristályon megfigyelhetők voltak nagy, 15 u nagy- 
ságú idomok. A kristály eredetileg enyhén rostozott volt a hexaeder- 
éllel párhuzamosan. Az idomok a rostok között foglaltak helyet, úgv 
alap-, mint oldallapjaikon jól határolhatók. Ennél a kristálynál fölléptek 
olyan idomok, melyek több idomból voltak összetéve oly módon, hogy 
legkívül a legnagyobb idom helyezkedett el és ebbe a folytonosan kiseb- 
bedő idomok mintegy bele voltak rakva; a legbelső volt a legkisebb és 
legélesebb határvonalú s ennek alapját határolta a 10011 forma. 
A legjobb étetési idomokat akkor kapjuk, ha az étetési idő nem 
haladja meg a 4 percet. 
A sugárkép rendkívül erősen fénylő centrális maggal van ellátva, 
ebből körülbelül egyenlő hosszúságú négy sugár indul ki, melyek egy- 
másra merőlegesek és a főszimmetriasíkok irányában fekszenek. A függő- 
leges sugár intenzitása nagyobb, mint a, vízszintesé (14c. ábra). 
A kristályok étetés után nem vesztik el fényüket. 
b) Oktaeder. 
Az idomok mind kitünően fejlettek. Az étetési idő pár pillanat 
forró koncentrált salétromsav alkalmazásakor. Az idomok egyenlőszárú 
háromszögek (15a. ábra) , amelyek azonban igen közel állanak az egyenlő- 
oldalú háromszögekhez. Az idomok alapját az 1 1111 forma zárja be, míg 
az oldallapok egy diakiszdodekaeder lapjainak felelnek meg. 
Előfordulnak az idomok között olyanok, amelyeknek határvonaluk 
és csúcsaik legömbölyödöttek. Az alaplap nagysága idomonkint változó, 
egyeseknél kicsi, alig tűnik fel, másoknál az egész idomot dominálja. 
Az idomok nagysága változó, a magasság irányában mérve, 2—4 u 
között váltakozik. 
Az idomok különállók, ritkán alkotnak csoportokat. 
Az idomok orientációja olyan, hogy a háromszögek alapja párhuza- 
mos az oktaederéllel. 
A sugárkép alakja és orientációja tipikus oktaederes sugárkép (15a. 
ábra). 
Az oktaederek, melyek Mármarosból származtak, étetés után is meg- 
tartották fényüket. 
c) Pentagondodekaeder. 
A salétromsav a pentagondodekaeder-lapokon kevéssé jó étetési for- 
mákat szolgáltat. A salétromsavat vízzel való higításban 1:3 arányban 
alkalmaztam vízfürdő hőmérsékletén; az étetési idő 20 mp és 4 perc 
között váltakozott. A kiválott amorf kén az idomok aprósága miatt 
rendkívül nehezen távolítható el. 
